
คำนำ


การทำวิจัยถือว่าเป็นสิ่งที่สำคัญที่สุดของการศึกษาในระดับบัณฑิตศึกษาทั้งในระดับมหาบัณฑิต  และดุษฎีบัณฑิต เพราะการวิจัยคือการศึกษา ค้นคว้า และหรือทดลองด้วยตนเอง อย่างลึกซึ้งและเป็นระบบตามระเบียบวิธีการทำวิจัยในสาขาวิชาที่ได้ศึกษา ซึ่งขั้นตอนสุดท้าย ในการแสดงผลการวิจัยนั้นคือการเขียนรายงานในรูปแบบของรายงานวิจัยที่เรียกว่าวิทยานิพนธ์
นักศึกษาระดับบัณฑิตศึกษาทุกคณะ ของมหาวิทยาลัยเทคโนโลยีราชมงคลสุวรรณภูมิ จะต้องผ่านการทำวิจัยและจัดทำวิทยานิพนธ์ เพื่อเป็นส่วนหนึ่งของการพิจารณาอนุมัติในการสำเร็จ การศึกษา              ตามหลักสูตร

มหาวิทยาลัย ได้ตระหนักถึงความสำคัญของการทำวิจัย และการจัดทำรายงานวิทยานิพนธ์                จึงได้จัดทำคู่มือการจัดทำรายงานเล่มนี้ เพื่อให้นักศึกษาและผู้เกี่ยวข้องได้เข้าใจถึงแนวปฏิบัติ และมีมาตรฐานไปในแนวทางเดียวกัน โดยมีรายละเอียดการจัดทำวิทยานิพนธ์ ตั้งแต่การเลือก หัวข้อ การเขียนโครงร่าง รูปแบบการเขียนรายงาน รวมถึงการประเมินผลการจัดทำวิทยานิพนธ์

คณะผู้จัดทำหวังเป็นอย่างยิ่งว่าคู่มือการจัดทำวิทยานิพนธ์เล่มนี้ จะเป็นประโยชน์แก่ นักศึกษา ผู้เกี่ยวข้อง และผู้สนใจทั่วไป

